**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 21.06. 2013

**N á v r h**

na schválenie zákonného odplatného vecného bremena v prospech Západoslovenská distribučná, a. s., Bratislava, spočívajúceho v uložení a zriadení elektroenergetických stavieb na majetku BSK.

Materiál predkladá: Materiál obsahuje:

JUDr. Ivo Nesrovnal 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

Jún 2013

N á v r h u z n e s e n i a

**UZNESENIE č. ........ / 2013**

zo dňa 21.06.2013

Zastupiteľstvo Bratislavského samosprávneho kraja po prerokovaní materiálu

**A: s c h v a ľ u j e**

**zriadenie odplatného vecného bremena** predmetom ktorého je povinnosť vlastníka zaťaženej nehnuteľnosti ako povinného, strpieť na časti zaťaženej nehnuteľnosti

* zriadenie a uloženie elektroenergetickej stavby
* právo vstupu, prechodu, prejazdu, peši, motorovými, nemotorovými dopravnými prostriedkami, strojmi a mechanizmami, oprávneným a povereným osobám
* užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy elektroenergetickej stavby a jej odstránenie v rozsahu vyznačenom v geometrických plánoch,

**na pozemkoch vo vlastníctve BSK, a to na:**

**A1:**

**parcele č. 1278/1** - *ostatné plochy* o výmere 26 569 m2, vedená Správou katastra Malacky na LV č. 6090, registra KN E, v k. ú. Gajary, obec Gajary, okres Malacky, vo vlastníctve Bratislavského samosprávneho kraja **v prospech oprávneného** - **Západoslovenská distribučná**, **a.s., Bratislava,** Čulenova č. 6, 816 47 Bratislava, vedená Obchodným registrom Okresného súdu BA I oddiel: Sa, vložka č. 3879/B, IČO: 36 361 518, zastúpená na základe plnomocenstva spoločnosťou Západoslovenská energetika, a. s., Čulenova č. 6, 816 47 Bratislava, vedená Obchodným registrom Okresného súdu BA I oddiel: Sa, vložka č. 2852/B, IČO: 35 823 551, **v rozsahu 61,86 m2** stanovenom **geometrickým plánom č. 260/2012** z 19.06.2012, na podklade stavebného povolenia č. SÚ-1196/09-10, vydaného Stavebným úradom obce Gajary dňa 18.01.2010, **za jednorázovú odplatu vo výške 95,13,-€ za vyššie uvedenú výmeru**, v súlade so ZP č. 108/2013, zo dňa 14.05.2013, vypracovaným odborne spôsobilou osobou Ing. Oldřichom Jarabicom a **geometrickým plánom č. 186/2012** z 11.06.2012**, na podklade ohlásenia drobnej stavby dňa 24.06.2011 v rozsahu 16,92 m2** vyhotovenými Radovanom Verčíkom – RV GEO, Bazovského č. 17, Bratislava, **za jednorázovú odplatu vo výške 26,01,-€ za vyššie uvedenú výmeru,** v súlade so ZP č. 110/2013 zo dňa 16.05.2013, vypracovaným odborne spôsobilou osobou Ing. Oldřichom Jarabicom,

**A2:**

**parcele č. 2575/1**- zastavané plochy a nádvoria o výmere 16662m2, k. ú. Karlova Ves, okres Bratislava IV, obec BA – m. č. Karlova Ves, vedená na LV č. 1712, Správou katastra Bratislava, registra C KN, vo vlastníctve Bratislavského samosprávneho kraja, **v prospech oprávneného z vecného bremena - Západoslovenská distribučná, a. s. Bratislava,** zapísaná v Obchodnom registri Okresného súdu Bratislava I, oddiel Sa, vložka číslo 3879/B, so sídlom Čulenova 6, 816 47 Bratislava, IČO: 36 361 518, zastúpená na základe plnomocenstva spoločnosťou Západoslovenská energetika, a. s., Čulenova č. 6, 816 47 Bratislava, vedená Obchodným registrom Okresného súdu BA I oddiel: Sa, vložka č. 2852/B, IČO: 35 823 551 a na základe splnomocnenia spoločnosťou Enermont s. r. o., Hraničná 14, 827 14 Bratislava, IČO: 35 859 423, zapísaná v OR OS Bratislava I, odd. Sro, vložka číslo 28992/B, **za účelom energetického zabezpečenia „Westend business park“** a uloženia káblového elektrického vedenia, **v rozsahu 155 m2 stanoveným geometrickým plánom č. 19/2013 z 09.05.2013, za jednorázovú odplatu vo výške 3. 560,-€ za celú vyššie uvedenú výmeru**, v súlade so ZP č. 32/2013, zo dňa 29.04.2013, vypracovaným odborne spôsobilou osobou Ing. Dušanom Holíkom,

**A3:**

**parcele č. 1311/1** – zastavané plochy a nádvoria o výmere 4 445 m2, k. ú. Tomášov, vedená na LV č. 1860 v registri C KN, Správou katastra Senec, vo vlastníctve BSK, **v prospech oprávneného z vecného bremena - Západoslovenská distribučná, a. s. , Bratislava,** zapísaná v Obchodnom registri Okresného súdu Bratislava I, oddiel Sa, vložka číslo 3879/B, so sídlom Čulenova 6, 816 47 Bratislava, IČO: 36 361 518, zastúpená na základe plnomocenstva spoločnosťou Západoslovenská energetika, a. s., Čulenova 6, 816 47 Bratislava, zapísaná v OR OS BA I, oddiel: Sa, vložka č. 2852/B, IČO: 35 823 551, za účelom výstavby VNK, TS, NNK, TS 64\_4, inžinierskej stavby, ktorej súčasťou budú elektroenergetické stavby a zariadenia distribučnej sústavy, transformačných staníc, rozvodov, vedení, **v rozsahu 32,02 m2 stanovenom geometrickým plánom č. 94/2013 z 21.02.2013, za jednorázovú odplatu vo výške 97,35,-€ za celú vyššie uvedenú výmeru**, v súlade so ZP č. 55/2013, zo dňa 28.03.2013, vypracovaným odborne spôsobilou osobou Ing. Oldřichom Jarabicom,

**A4:**

**parcele č. 14801/20- zastavané plochy a nádvoria o výmere 10068 m2,** k. ú. Trnávka, okres Bratislava II, obec BA – m. č. Ružinov, vedená na LV č. 2863, registra C KN, Správou katastra Bratislava, vo vlastníctve BSK, **v prospech oprávneného Západoslovenská distribučná, a. s. Bratislava,** zapísaná v Obchodnom registri Okresného súdu Bratislava I, oddiel Sa, vložka číslo 3879/B, so sídlom Čulenova 6, 816 47 Bratislava, IČO: 36 361 518, zastúpená na základe plnomocenstva spoločnosťou Západoslovenská energetika, a. s., Čulenova 6, 816 47 Bratislava, IČO: 35 823 551, zapísaná v OR OS Bratislava I, odd. Sa, vložka číslo 2852/B, na priznanie práva uloženia káblového vedenia na pozemku dotknutého zrealizovanou stavbou, **za jednorázovú odplatu vo výške 2931,28,-€ za celú zaťaženú výmeru**, v súlade so ZP č. 109/2013, zo dňa 13.05.2013, vypracovaným odborne spôsobilou osobou Ing. Oldřichom Jarabicom, v rozsahu 217,58 m2 stanovenom **geometrickým plánom č. 1099** z 12.10.2012, vypracovaným Ing. Jurajom Rašlom CSc. GEO-OPTIKA, Janotova 10, Bratislava,  na podklade stavebného povolenia č. SÚ-2008/9429-5/EŠK-19, vydaného Stavebným úradom Mestská časť Bratislava- Ružinov, dňa 30.04.2008,

s podmienkami:

* oprávnení z vecného bremena podpíšu zmluvu o vecnom bremene do 90 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote oprávnení z vecného bremena nepodpíšu zmluvu o vecnom bremene uznesenie stráca platnosť,
* oprávnení z vecného bremena uhradia cenu vecného bremena na základe priložených znaleckých posudkov do 30 dní od podpísania zmluvy o vecnom bremene obidvoma zmluvnými stranami.

**D ô v o d o v á s p r á v a**

A1:

Podaním zo dňa 31.08.2012 sa na Bratislavský samosprávny kraj obrátila spoločnosť Enermont, s.r.o., Hraničná 14, 827 14 Bratislava v zastúpení stavebníka na podklade plnomocenstva č. 87/2011 z 6.05.2011, ZSE Distribúcia a. s. Bratislava, vo veci žiadosti o udelenie súhlasu ako vlastníka pozemku parcela č. 1278/1, vedenú ako ostatné plochy o výmere 26 569m2 v reg. KN E, na LV č. 6090 v k. ú. Gajary, so zriadením odplatného vecného bremena na priznanie práva uloženia káblového vedenia v rozsahu vyznačenom v GP č. 186/2012 a v GP č. 260/20142 v prospech oprávneného – ZSE Distribúcia, Čulenova č. 6, Bratislava.

K vyššie špecifikovanému podaniu boli predložené plnomocenstvá, príslušné geometrické plány, návrhy zmlúv k zriadeniu vecného bremena.

V zmysle zmluvne predloženého návrhu, je spoločnosť ZSE Distribúcia, a.s., držiteľom povolenia č.2007E 0258 na podnikanie v elektroenergetike v rozsahu distribúcia elektriny vydaného rozhodnutím Úradu pre reguláciu sieťových odvetví zo dňa 5.06.2007 a zabezpečuje prevádzkovanie distribučnej sústavy na vymedzenom území, na ktorom sa nachádza aj zaťažená nehnuteľnosť.

ZSE Distribúcia, a.s., je investorom inžinierskej stavby s názvom „ Gajary, Hlavná (za Ob. úradom) VNV, TS, NNK“, ktorej súčasťou sú elektroenergetické stavby a zariadenia distribučnej sústavy, vrátane stožiarov, transformačných staníc, rozvodov elektrických vedení a prípojok a iné stavby súvisiace a potrebné na ich prevádzku, v zmysle stavebného povolenia č. SÚ-1196/09-10 z 18.01.2010 a ohlásenia drobnej stavby zo dňa 24.06.2011 povolenej Stavebným úradom obce Gajary a Obecným úradom Gajary.

Zmluvy o zriadení vecného bremena zriaďujú vecné právo k cudzej veci na dobu neurčitú za jednorázovú odplatu v celkovej v sume 617,-€.

Obidva zmluvné návrhy výrazným spôsobom zasahujú do výkonu vlastníckeho práva BSK, obmedzujú ho pri užívaní, nakladaní s uvedenou nehnuteľnosťou.

Dotknutá parcela č. 1278/1 sa nachádza v blízkosti cesty III. triedy v správe RC BA, a. s., na základe zmluvy.

Stavba podľa našich informácii už bola zrealizovaná a skolaudovaná.

K materiálu prikladáme obidva zmluvné návrhy o zriadení vecných bremien na posúdenie.

A2:

Spoločnosť Enermont, s. r. o., ako splnomocnený právny zástupca spoločnosti Západoslovenská distribučná, a. s., dňa 17.04.2013 sa obrátila na vyšší územný celok vo veci žiadosti o zriadenie vecného bremena pre káblové elektrické vedenie a energetické zabezpečenie stavby „ Westend Business park“. Predmetom vecného bremena má byť parcela č. 2575/1, v k. ú. Karlova Ves, situovaná v areáli zariadenia komunitnej rehabilitácie Gaudeámus, na Mokrohájskej ulici č. 3, v Bratislave.

Na dotknutom pozemku je toho času dvor zariadenia.

A3:

Spoločnosť Enermont s. .r. o., v zastúpení Západoslovenská distribučná, a. s. , sa formou mailovej komunikácie dňa 13.11.2012, obrátila na BSK so žiadosťou o zriadenie vecného bremena na **parcelu č. 1311/1** – zastavané plochy a nádvoria o výmere 4 445 m2, k. ú. Tomášov, vedenú na LV č. 1860 v registri C KN, Správou katastra Senec, vo vlastníctve BSK, v prospech oprávneného z vecného bremena - Západoslovenská distribučná, a. s. ,za účelom výstavby VNK, TS, NNK, TS 64\_4, inžinierskej stavby, ktorej súčasťou budú elektroenergetické stavby a zariadenia distribučnej sústavy, transformačných staníc, rozvodov a vedení.

Realizácia uvedenej stavby je v štádiu príprav a zatiaľ nie je vydané stavebné povolenie.

Uvedený pozemok sa nachádza pod cestou III. triedy č. 0632. Cesta je v správe RC BA, a. s..

A4:

Podaním zo dňa 15.05.2013 sa na BSK obrátila Západoslovenská distribučná, a. s. Bratislava, vo veci zriadenia vecného bremena na parcele č. 14801/20 zastavané plochy a nádvoria o výmere 10068 m2, k. ú. Trnávka, okres Bratislava II, obec BA – m. č. Ružinov, vedenej na LV č. 2863, registra C KN, Správou katastra Bratislava, vo vlastníctve BSK, pre účely priznania práva uloženia káblového vedenia pre potreby „Polyfunkčného objektu Na križovatkách, SO 10 prípojka elektro“- zriadenie vecného bremena.

Jedná sa o pozemok na ktorom je toho času situovaný dvor SOŠ, Ivánska cesta 21, Bratislava. Stavba polyfunkčného objektu je už zrealizovaná. Čaká sa na kolaudačné rozhodnutie.

Všetky žiadosti o zriadenie vecného bremena na pozemkoch vo vlastníctve BSK sú doložené GP a ZP, ktoré sú súčasťou predkladaného materiálu.

**K problematike elektroenergetických stavieb v zmysle zákona, uvádzame nasledovné:**

V zmysle zákonných ustanovení môže stavebník na základe povolenia realizovať takéto stavby na cudzích pozemkoch aj bez súhlasu vlastníka nehnuteľnosti, na ktorej má v budúcnosti viaznuť vecné bremeno.

Vlastník pozemku môže byť pre tento účel a vo verejnom záujme v danom rozsahu podľa potreby zriadenia vecného bremena aj vyvlastnený.

Podľa *§ 10 ods.1 písm. e) zákona č. 656/2004 Z. z. v znení neskorších* *predpisov*, držiteľ povolenia alebo ním poverená fyzická osoba alebo právnická osoba môže vo verejnom záujme zriaďovať na cudzích pozemkoch mimo zastavaného územia obce teda v extraviláne elektrické vedenie, elektroenergetické zariadenie prenosovej sústavy a distribučnej sústavy a plynovody a plynárenské zariadenia prepravnej, distribučnej siete, zásobníka a zariadení určených na ich ochranu alebo zabránenie ich porúch, havárii v záujme ochrany života, zdravia majetku osôb: pri povoľovaní takejto stavby rozhoduje príslušný stavebný úrad za akých možno stavbu zrealizovať a prevádzkovať na cudzom pozemku, pričom **oprávnením stavebníka je právoplatné rozhodnutie stavebného úradu**. V rámci stavebného konania je účastníkom konania v zmysle *zákona č. 50/1976 Zb. stavebného zákona, v znení neskorších predpisov* aj vlastník pozemku a každý kto tvrdí, že rozhodnutím príslušného orgánu bol alebo môže byť dotknutý na svojich právach a právom chránených záujmoch.

**Vlastníkovi nehnuteľnosti patrí náhrada preukázaných nákladov a v prípade majetkovej ujmy, nárok na náhradu škody**. Pri obmedzení vlastníckeho práva pri obvyklom užívaní nehnuteľnosti má vlastník nárok na jednorazovú náhradu za obmedzenie vlastníckeho práva. **Nárok na náhradu sa uplatňuje u držiteľa povolenia do 6 - mesiacov odo dňa, keď sa o tom poškodený dozvedel, najneskôr však do jedného roka od vzniku škody resp. núteného obmedzenia vlastníckeho práva, inak právo poškodeného na náhradu škody zaniká.**

Na základe uvedených skutočností predkladáme uvedený materiál na posúdenie a prípadné schválenie na rokovaní Z BSK i z dôvodu množiacich sa žiadostí tohto druhu ako aj z dôvodu možnosti realizátora elektroenergetickej stavby obísť vlastníka pozemku cestou vyššie spomenutých zákonných ustanovení.

**Stanoviská komisií Zastupiteľstva BSK**

**Bod :„Návrh na schválenie zákonného odplatného vecného bremena v prospech Západoslovenská distribučná, a. s., Bratislava, spočívajúceho v uložení a zriadení elektroenergetických stavieb na majetku BSK.“**

|  |  |  |  |  |  |  |
| --- | --- | --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | | **Akceptované / Neakceptované** | | **Zapracované / Nezapracované** |
| Komisia zdravotníctva a sociálnych vecí | Materiál nebol prerokovaný |  | |  | |  |
| Komisia dopravy | Materiál nebol prerokovaný |  | |  | |  |
| Komisia európskych záležitostí, regionálnej spolupráce a cestovného ruchu | Materiál nebol prerokovaný |  | |  | |  |
| Komisia kultúry | Materiál nebol prerokovaný |  | |  | |  |
| Komisia regionálneho rozvoja, územného plánovania a životného prostredia | Materiál nebol prerokovaný |  | |  | |  |
| Komisia školstva, športu a mládeže | Materiál nebol prerokovaný – |  | |  | |  |
| Finančná komisia | Materiál bol prerokovaný - komisia odporúča schváliť predložený materiál | | Prítomní 5  Za 5  Proti 0  Zdržal sa 0  Nehlasoval 0 |  |  | |