**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

Dňa 21. 06. 2013

**Návrh**

**zámeru spolupráce Bratislavského samosprávneho kraja a Mestskej časti Bratislava – Petržalka na vybudovaní objektu plavárne na území Mestskej časti Bratislava – Petržalka.**

Materiál predkladá: Materiál obsahuje:

Ing. Martin Berta, CSc. 1. Návrh uznesenia

podpredseda BSK 2. Dôvodová správa

3. Prílohy

4. Stanoviská komisií

Zodpovedný:

Mgr. Barbora Lukáčová

riaditeľka odboru stratégie a riadenia projektov

Spracovateľ:

JUDr. Matúš Šaray

vedúci právneho oddelenia

Mgr. Gabriela Korčáková

referent právneho oddelenia

Bratislava

jún 2013

Návrh uznesenia

**UZNESENIE č. ........... / 2013**

zo dňa 21. 06. 2013

Zastupiteľstvo Bratislavského samosprávneho kraja po prerokovaní materiálu

1. **s ch v a ľ u j e :**

zámer budúcej spolupráce Bratislavského samosprávneho kraja a Mestskej časti Bratislava – Petržalka na vybudovaní objektu plavárne na území Mestskej časti Bratislava – Petržalka.

**D ô v o d o v á s p r á v a**

Vzhľadom k skutočnosti, že na území Petržalky je značný nedostatok krytých vodných plôch,

vedenie Mestskej časti Bratislava - Petržalka predstavilo zámer vybudovať krytú plaváreň pre potreby širokej verejnosti. Mestská časť ako taká nemá možnosti vyberať pozemok pre výstavbu plavárne, nakoľko takmer všetky pozemky, ktoré by sa dali použiť, patria hlavnému mestu Bratislava a to pozemky uvoľní jedine po ich predaji. Mestská časť však voľnými prostriedkami na kúpu približne 10-árového pozemku (bez parkovacích plôch a infraštruktúry) na výstavbu plavárne nedisponuje. Preto môže vychádzať jedine z vlastných pozemkov – ak sú vhodné pre výstavbu projektu takéhoto charakteru, alebo môže využiť

pozemky súkromných majiteľov prostredníctvom dlhodobého prenájmu.

Uznesením č. 120 zo dňa 13. decembra 2011 schválilo Miestne zastupiteľstvo Mestskej časti Bratislava – Petržalka Návrh rozpočtu mestskej časti Bratislava - Petržalka na rok 2012 s výhľadom do roku 2014, ktorým súčasne schválilo zámer vybudovania plavárne.

Následne Uznesením č. 152 zo dňa 17. Apríla 2012 schválilo Miestne zastupiteľstvo Mestskej časti Bratislava –Petržalka zámer výstavby plavárne podľa špecifík a parametrov uvedených v materiáli a uložilo prednostovi Miestneho úradu Mestskej časti Bratislava Petržalka požiadať Bratislavský samosprávny kraj o spoluprácu pri financovaní, prípadne realizácii investície. Materiál podrobne definuje ako možné lokality na výstavbu plavárne a vyhodnocuje najvhodnejšiu, takisto i definuje možné prístupy k financovaniu výstavby a prevádzky.

V zmysle ustanovenia § 4 ods. 1 písm. e) a písm. f) zákona č. 302/2001Z. z. o samospráve vyšších územných celkov v znení neskorších predpisov (ďalej len „Zákon o samosprávnych krajoch“) sa samosprávny kraj pri výkone samosprávy stará o rozvoj svojho územia a o potreby svojich obyvateľov. Pritom najmä:

- vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov samosprávneho kraja a rozvoja samosprávneho kraja,

Bratislavský samosprávny kraj sa stotožňuje s potrebou vybudovania objektu plavárne tak, ako ho vo svojom zámere predstavila Mestská časť Bratislava – Petržalka.

Na základe doterajšej komunikácie s MsČ Petržalka sa spolupráca predpokladá za nasledovných podmienok:

* Mestská časť Bratislava Petržalka založí spoločnosť s ručením obmedzeným, ktorej bude jediným spoločníkom za účelom vybudovania objektu plavárne. Následne v budúcnosti Bratislavský samosprávny kraj by po schválení Zastupiteľstvom BSK vstúpi ako spoločník do spoločnosti s ručením obmedzeným odkúpením časti jeho obchodného podielu;
* Výšku časti obchodného podielu tiež musí schváliť Zastupiteľstvo BSK;
* Mestská časť Bratislava – Petržalka preukáže vlastnícky /nájomný vzťah k pozemku, na ktorom sa budova plavárne má postaviť;
* Mestská časť Petržalka predpokladá svoj vklad do kapitálového fondu spoločnosti vo výške 2.500.000,- €, Bratislavský samosprávny kraj by sa na predmetnej investícii podieľal sumou vo výške 1.000.000,- € (slovom Jedenmilión Euro), ktoré budú vložené do kapitálového fondu vytvorenej obchodnej spoločnosti s účelovým určením na vybudovanie objektu plavárne; vyčlenenie fin. prostriedkov v rozpočte na rok 2014 a vloženie prostriedkov do kapitálového fondu spoločnosti podlieha schváleniu Zastupiteľstva Bratislavského samosprávneho kraja
* pri vstupe BSK do obchodnej spoločnosti budú vytvorené kontrolné mechanizmy fungovania spoločnosti, vrátane dispozície s finančnými prostriedkami a nakladania s majetkom spoločnosti prostredníctvom orgánov spoločnosti.