**Zápisnica č. 3/2013**

zo zasadnutia Komisie Zastupiteľstva Bratislavského samosprávneho kraja

na posúdenie žiadostí o poskytnutie dotácií podľa VZN č. 6/2012

Bratislavského samosprávneho kraja

**zo dňa 17. 05. 2013 o 10,00 hod.**

**Prítomní :**  **Gabriella Németh**, podpredseda BSK, podpredseda komisie

**Dušan Pekár**, poslanec BSK, predseda komisie

**Rudolf Kusý**, poslanec BSK

**Peter Húska**, poradca predsedu BSK

**Oráčová Barbora**, riaditeľka kancelárie predsedu

**Ladislav Snopko**, poslanec BSK - **ospravedlnený**

**František Šebej,** poslanec BSK **- ospravedlnený**

**Monika Flašíková – Beňová,** poslanec BSK

**Program :**

1. Otvorenie zasadnutia komisie, schválenie programu.
2. Návrh na schválenie v súlade s VZN č. 6/2012 § 4 ods.3 a § 10 ods. 2, o  výnimke z lehoty na podanie žiadosti a poskytnutie dotácie nad 2 500 € Hlavnému mestu Slovenskej republiky Bratislavy na Opravu ciest II. a III. triedy na území Hlavného mesta Slovenskej republiky Bratislavy
3. Návrh na schválenie dotácie na bežné výdavky v celkovej výške 1 000 000€ z programu 6. Komunikácie za účelom financovania projektu Hlavného mesta Slovenskej republiky Bratislavy na opravu prejazdných úsekov ciest II. a III. triedy vo vlastníctve Hlavného mesta Slovenskej republiky Bratislavy
4. Záver

**K bodu č. 1**

Otvorenie, privítanie a schválenie programu.

Zasadnutie komisie otvoril a viedol predseda komisie p. Dušan Pekár.

Komisia schválila program rokovania.

Hlasovanie: **za**: 5 hlasov, **proti**: 0 **nehlasoval**: 1

**K bodu č. 2**

Komisia odporúča Z BSK schváliť v súlade s § 4 ods. 3 a v spojení s § 10 ods. 2 Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja výnimku na podanie žiadosti Hlavného mesta Slovenskej republiky Bratislavy o poskytnutie dotácie nad 2. 500,- € na opravu ciest II. a III. triedy na území Hlavného mesta Slovenskej republiky Bratislavy

Hlasovanie: **za**: 5 hlasov, **proti**: 0 **nehlasoval**: 1

**K bodu č. 3**

Komisia odporúča Z BSK schváliť dotáciu na bežné výdavky v celkovej výške 1. 000. 000,- € z programu 6. Komunikácie za účelom financovania projektu Hlavného mesta Slovenskej republiky Bratislavy na opravu prejazdných úsekov ciest II. a III. triedy vo vlastníctve Hlavného mesta Slovenskej republiky Bratislavy, ako projektu mimoriadneho významu na zabezpečenie vyhovujúcej dopravnej infraštruktúry, ktorá je spoločným záujmom Bratislavského samosprávneho kraja a Hlavného mesta Slovenskej republiky Bratislavy v prospech celého územia Bratislavského samosprávneho kraja, v súlade s § 3 písm. a) a § 5 ods. 3. Všeobecne záväzného nariadenia Bratislavského samosprávneho kraja č. 6/2012 o poskytovaní dotácií z rozpočtu Bratislavského samosprávneho kraja, s podmienkou vedenia finančných prostriedkov z poskytnutej dotácie na osobitnom účte, z ktorého budú uhrádzané záväzky voči dodávateľom; v prípade refundácií sa vyžaduje predchádzajúci písomný súhlas Bratislavského samosprávneho kraja.

Hlasovanie: **za**: 5 hlasov, **proti**: 0 **nehlasoval**: 1

**K bodu č. 4: Záver:**

Predseda komisie p. Dušan Pekár prítomným poďakoval za účasť.

**Zapísala:** Katarína Sedliaková, tajomník komisie

Dňa: 17.05.2013

Ing. Dušan Pekár

Predseda komisie